C 27/7

Oznámenie Komisie podľa článku 4 ods. 1 písm. a) nariadenia Rady (EHS) č. 2408/92

Prehodnotenie záväzku služby vo verejnom záujme Švédskom vo vzťahu k pravidelným leteckým dopravným službám na niektorých vnútroštátnych letových trasách

(2005/C 27/06)

(Text s významom pre EHP)

Švédska vláda sa rozhodla prehodnotiť záväzky služby vo verejnom záujme uverejnené v Úradnom vestníku Európskej únie C 106 dňa 3. mája 2002 podľa článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva. Prehodnotené záväzky služby vo verejnom záujme nadobudnú účinnosť od 30. októbra 2005 na týchto vnútroštátnych letových trasách:

Prehodnotené záväzky služby vo verejnom záujme pre jednotlivé trasy sú uvedené v prílohách 1 - 10.

PRÍLOHA 1

ZÁVÄZOK SLUŽBY VO VEREJNOM ZÁUJME NA TRASE ARVIDSJAUR – ŠTOKHOLM/ARLANDA

Minimálna frekvencia

V tabuľke je uvedený minimálny počet spiatočných letov za deň. Počas letu tam alebo späť nesmie byť viac ako jedno medzipristátie.

Obdobie Deň Minimálny počet spiatočných letov za deň Bežné obdobie Pondelok - piatok 2 sobota a nedeľa 1

Letecké dopravné služby sa poskytujú nepretržite po celý rok. Letový poriadok sa môže prispôsobiť letnej sezóne, Vianociam a iným dovolenkovým obdobiam podľa dopytu.

Počet miest

Na trase sa musí ponúknuť najmenej 42 600 miest ročne.

Ak obsadenosť miest v kabíne na trase je nižšia ako 35 % alebo vyššia ako 80 % za kalendárny štvrťrok, letecký dopravca môže znížiť - prípadne zvýšiť - počet miest. Ak sa let kombinuje s iným letiskom, povinnosť týkajúca sa obsadenosti miest v kabíne sa vzťahuje na celú kombinovanú trasu.

Letový poriadok

V prípade ranného letu má byť prílet do Arlandy najneskôr do 08.30 hod. V prípade popoludňajšieho letu má byť odlet z Arlandy najneskôr do 19.30 hod. Ostatné časy odletov a príletov sa musia optimálne prispôsobiť dopytu.

Typ používaných lietadiel

Lietadlo musí mať pretlakovú kabínu a toaletu. Kapacita batožín/nákladu na jedného cestujúceho v lietadle plne obsadenom cestujúcimi musí byť za normálnych poveternostných podmienok najmenej 20 kg.

Ceny leteniek

Cena jednosmernej letenky na trase Arvidsjaur - Štokholm/Arlanda nesmie prekročiť 2 300 SEK, vrátane letiskového poplatku a DPH. Pre turistických cestujúcich, ako aj pre deti, mládež, študentov, dôchodcov a sprevádzajúcich rodinných príslušníkov musia byť k dispozícii letenky za znížené ceny.

Dohody o spolupráci

Dohody medzi rôznymi leteckými dopravcami sa musia uplatňovať v súlade so súčasnými trhovými postupmi.

Nepretržitosť

Minimálne 80 % odletov musí mať meškanie do 5 minút a minimálne 95 % odletov má mať meškanie do 15 minút v prepočte na kalendárny štvrťrok.

Pravidelnosť letov v prepočte na kalendárny štvrťrok 15 minút musí byť 99 %.

Leteckí dopravcovia, ktorí chcú poskytovať pravidelné letecké dopravné služby na tejto trase, musia distribuovať ceny a letové poriadky tak, aby rezervácia a kúpa boli možné najneskôr dva mesiace pred začatím pravidelných leteckých dopravných služieb.

Leteckí dopravcovia, ktorí chcú prerušiť poskytovanie pravidelných leteckých dopravných služieb, o tom musia informovať Úrad pre civilné letectvo najmenej šesť mesiacov pred prerušením pravidelných leteckých dopravných služieb.

Dostupnosť pre telesne postihnuté osoby

Letecký dopravca musí zabezpečiť uspokojenie potrieb telesne postihnutých osôb tak, aby:

— nástup do lietadla a výstup z lietadla mohol byť pohodlný, bezpečný a dôstojný,

— sa počas letu poskytovala sprievodná a iná pomoc pri prestupovaní na iné lietadlo/inú leteckú linku,

— sa pred uskutočnením letu poskytovali informácie o cestovných trasách a cestovných možnostiach,

— sa počas letu poskytovali informácie (formou dostupnou pre zrakovo a sluchovo postihnuté osoby),

— si zákazníci mohli bez problémov rezervovať a kúpiť letenky.

Povinnosť podávať hlásenia

Leteckí dopravcovia poskytujúci pravidelné letecké dopravné služby na trase musia podávať hlásenia švédskemu vládnemu kabinetu alebo vládnej agentúre, ktorú určí kabinet, o vývoji na trase a o dodržiavaní záväzkov služby vo verejnom záujme. Hlásenia sa musia podávať každý kalendárny štvrťrok.